Source: https://e-juridic.manager.ro/articole/noi-beneficiari-ai-scutirii-de-la-plata-impozitului-pe-cladiri-terenuri-si-mijloace-de-transport-24669.html
Timestamp: 2020-08-12 04:30:27+00:00
Document Index: 8097177

Matched Legal Cases: ['articolul 456', 'articolul 456', 'articolul 464', 'articolul 464', 'articolul 469', 'articolul 469']

Codul Fiscal a fost modificat de Legea nr. 111/2018 prin care se extind categoriile de persoane ce beneficiaza de scutire pentru plata taxelor locale asupra impozitului pe cladiri sau a impozitului pe teren.
Schimbarile aduse Codului Fiscal de catre Legea nr. 111/2018 sunt binevenite si asteptate, intrucat modificarile pe care le vom preciza mai jos au fost cerute de mai mult timp. Scutirea la plata a impozitului pentru cladirea folosita ca domiciliu in proprietate sau in coproprietate pentru persoanele cu handicap grav sau accentuat, respectiv gradul I de invaliditate, este pastrata. Ceea ce aduce nou Legea nr. 111/2018 este ca persoanele care supravegheaza, au in ingrijire sau in intretinere persoane cu handicap grav sau accentuat, respectiv gradul I de invaliditate vor fi scutiti de la plata impozitului pe cladirea folosita ca domiciliu. In plus, legea precizeaza ca scutirea se acorda pe perioada in care se exercita aceasta ingrijire.
Procedural vorbind, scutirea opereaza de la data de 1 a lunii urmatoare celei in care sunt prezentate documentele justificative la Directia de taxe locale.
In mod similar, terenul aferent locuintei detinute de persoanele mentionate mai sus, este scutit de impozit la bugetul local, insa trebuie respectata procedura de obtinere a acestei facilitati fiscale.
Similar celorlalte impozite scutite la plata, scutirea se aplica cu data de 1 a lunii urmatoare celei in care au fost depuse documentele justificative la Directia de impozite si taxe locale.
Legea nr. 111/2018 pentru modificarea si completarea Legii nr. 227/2015 privind Codul fiscal
1. La articolul 456 alineatul (1), litera t) se modifica si va avea urmatorul cuprins:
"t) cladirea folosita ca domiciliu aflata in proprietatea sau coproprietatea persoanelor cu handicap grav sau accentuat si a persoanelor incadrate in gradul I de invaliditate, respectiv a reprezentantilor legali, pe perioada in care au in ingrijire, supraveghere si intretinere persoane cu handicap grav sau accentuat si persoane incadrate in gradul I de invaliditate;".
2. La articolul 456, dupa alineatul (5) se introduce un nou alineat, alineatul (6), cu urmatorul cuprins:
"(6) Scutirea de la plata impozitului/taxei pe cladiri, stabilita conform alin. (1) lit. t), se aplica incepand cu data de 1 a lunii urmatoare celei in care persoana depune documentele justificative."
3. La articolul 464 alineatul (1), litera t) se modifica si va avea urmatorul cuprins:
"t) terenul aferent cladirii de domiciliu, aflat in proprietatea sau coproprietatea persoanelor cu handicap grav sau accentuat si a persoanelor incadrate in gradul I de invaliditate, respectiv a reprezentantilor legali, pe perioada in care au in ingrijire, supraveghere si intretinere persoane cu handicap grav sau accentuat si persoane incadrate in gradul I de invaliditate;".
4. La articolul 464, dupa alineatul (5) se introduce un nou alineat, alineatul (6), cu urmatorul cuprins:
"(6) Scutirea de la plata impozitului/taxei pe teren, stabilita conform alin. (1) lit. t), se aplica incepand cu data de 1 a lunii urmatoare celei in care persoana depune documentele justificative."
5. La articolul 469 alineatul (1), litera b) se modifica si va avea urmatorul cuprins:
"b) mijloacele de transport aflate in proprietatea sau coproprietatea persoanelor cu handicap grav sau accentuat si a persoanelor incadrate in gradul I de invaliditate, respectiv a reprezentantilor legali, pe perioada in care au in ingrijire, supraveghere si intretinere persoane cu handicap grav sau accentuat si persoane incadrate in gradul I de invaliditate, pentru un singur mijloc de transport, la alegerea contribuabilului;".
6. La articolul 469, dupa alineatul (5) se introduce un nou alineat, alineatul (6), cu urmatorul cuprins:
"(6) Scutirea de la plata impozitului pe mijloacele de transport, stabilita conform alin. (1) lit. b), se aplica incepand cu data de 1 a lunii urmatoare celei in care persoana depune documentele justificative."
Prin derogare de la prevederile art. 4 din Legea nr. 227/2015 privind Codul fiscal, cu modificarile si completarile ulterioare, prezenta lege intra in vigoare la 3 zile de la data publicarii in Monitorul Oficial al Romaniei, Partea I.
Bucuresti, 16 mai 2018.
S-ar putea sa te intereseze si: Cine beneficiaza de scutirea platii impozitului pe venit?
Votati articolul "Noi beneficiari ai scutirii de la plata impozitului pe cladiri, terenuri si mijloace de transport":